CELEX: 32015D0903
Language: bg
Date: 2015-06-10 00:00:00
Title: Решение за изпълнение (ЕС) 2015/903 на Комисията от 10 юни 2015 година относно мярка в съответствие с Директива 2006/42/ЕО на Европейския парламент и на Съвета, предприета от Испания за забрана на пускането на пазара на резачка за трева, произведена от NINGBO SPARK TOOLS Co Ltd., Китай (нотифицирано под номер С(2015) 3800) (Текст от значение за ЕИП)

12.6.2015   
            
            
               BG
            
            
               Официален вестник на Европейския съюз
            
            
               L 147/23
            
         РЕШЕНИЕ ЗА ИЗПЪЛНЕНИЕ (ЕС) 2015/903 НА КОМИСИЯТА
   от 10 юни 2015 година
   относно мярка в съответствие с Директива 2006/42/ЕО на Европейския парламент и на Съвета, предприета от Испания за забрана на пускането на пазара на резачка за трева, произведена от NINGBO SPARK TOOLS Co Ltd., Китай
   
      
         (нотифицирано под номер С(2015) 3800)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3 от нея,
   като има предвид, че:
   
               (1)
            
            
               Испания уведоми Комисията за мярка за забрана на пускането на пазара на резачката за трева N1E-SPK-200 (CB200-08), произведена от NINGBO SPARK TOOLS Co Ltd, Китай, внасяна от ADEO SERVICES France и разпространявана в Испания от LEROY MERLIN Spain.
            
         
               (2)
            
            
               На резачката за трева е поставена маркировка „ЕО“ съгласно Директива 2006/42/ЕО относно машините.
            
         
               (3)
            
            
               Причината за предприемането на мярката е несъответствието на резачката за трева със съществените изисквания за безопасност и опазване на здравето, установени в приложение I към Директива 2006/42/ЕО, точки 1.4.1 — „Общи изисквания към предпазителите и предпазните устройства“, 1.4.2 — „Специални изисквания към предпазителите“ и 1.7.3 — „Маркировка на машините“, тъй като разстоянието между равнината на рязане и ръба на предпазителя на машината е по-малко от 10 mm, което води до риск от порязване.
            
         
               (4)
            
            
               Испания информира разпространителя за недостатъците. Разпространителят предприе необходимите мерки за отстраняване на несъответстващите на изискванията продукти от пазара.
            
         
               (5)
            
            
               Наличната документация, коментарите и предприетите действия от заинтересованите страни показват, че резачката за трева N1E-SPK-200 (CB200-08) не отговаря на съществените изисквания за безопасност и опазване на здравето, установени в Директива 2006/42/ЕО. Следователно е целесъобразно мерките, предприети от Испания, да се считат за основателни,
            
         ПРИЕ НАСТОЯЩОТО РЕШЕНИЕ:
   Член 1
   Мярката, предприета от Испания за забрана на пускането на пазара на резачката за трева на N1E-SPK-200 (CB200-08), произведена от NINGBO SPARK TOOLS Co Ltd, Китай, внасяна от ADEO SERVICES France и разпространявана в Испания от LEROY MERLIN Spain, е оправдана.
   Член 2
   Адресати на настоящото решение са държавите членки.
   
      Съставено в Брюксел на 10 юни 2015 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 157, 9.6.2006 г., стр. 24.